Pielikums Ādažu novada pašvaldības

Domes 22.03.2023. lēmumam Nr. \_\_\_\_

**Darba uzdevums – tehniskā specifikācija**

**Ādažu novada pašvaldības teritorijas**

**Ainavu plāna izstrādei**

1. **Tehniskās specifikācijas izstrādes pamatojums:** Ādažu novada ainavu plāna izstrādes tehniskā specifikācija ir sagatavota pamatojoties uz Ādažu novada domes 2023. gada \_\_\_\_\_\_\_ lēmumu Nr. \_\_\_ “Par tematiskā plānojuma “Ādažu novada ainavu plāns” izstrādes uzsākšanu”. Ādažu novada ainavu plāns tiek izstrādāts Ādažu novada teritorijas plānojuma 2025.-2037.gadam izstrādes ietvaros, pamatojoties uz Ādažu novada domes 2022. gada 23.novembra lēmumu Nr. 558 “Par Ādažu novada teritorijas plānojuma izstrādes uzsākšanu” un ar šo lēmumu apstiprinātā darba uzdevuma 4.6.punktu, kurš paredz izstrādāt ainavu tematisko plānojumu un ieteikumus ainavu apsaimniekošanai un aizsardzībai.
2. **Tematiskā plānojuma izstrādes mērķis:** Raksturot Ādažu novada ainavu daudzveidību un vērtības, nosakot ainavu tipus un telpas, analizējot to īpašības, spēkus un ietekmes, kas tās pārveido, kā arī sniegt priekšlikumus ainavu aizsardzībai, pārvaldībai un plānošanai.
3. **Tematiskā plānojuma izstrādes pamatojums:** 
   1. Teritorijas attīstības plānošanas likuma (turpmāk – Likums) 2. pants nosaka, ka teritorijas attīstība tiek plānota tā, lai varētu paaugstināt dzīves vides kvalitāti, ilgtspējīgi, efektīvi un racionāli izmantot teritoriju un citus resursus, kā arī mērķtiecīgi un līdzsvaroti attīstīt ekonomiku. Likuma 12. panta pirmā daļa nosaka, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus. Likuma 3. panta 8. punkts nosaka visu līmeņu plānošanas dokumentu savstarpējās saskaņotības principu, jo teritorijas attīstības plānošanas dokumentus izstrādā, tos savstarpēji saskaņojot un izvērtējot citos teritorijas attīstības plānošanas dokumentos noteikto.
   2. Attīstības plānošanas sistēmas likuma 10. pants nosaka, ka valsts un pašvaldības institūcijas atbilstoši savai kompetencei izstrādā attīstības plānošanas dokumentus pēc savas iniciatīvas, izpildot augstākas institūcijas uzdevumu, kā arī tad, ja attīstības plānošanas dokumentu izstrādi paredz normatīvais akts.
   3. Likuma 1. panta 5. punkts nosaka, ka tematiskais plānojums ir teritorijas attīstības plānošanas dokuments, kurā atbilstoši plānošanas līmenim risināti specifiski jautājumi, kas saistīti ar atsevišķu nozaru attīstību (piemēram, transporta infrastruktūra, veselības aprūpes iestāžu un izglītības iestāžu izvietojums) vai specifisku tematu (piemēram, inženiertīklu izvietojums, ainaviski vērtīgas teritorijas un riska teritorijas).
   4. Saskaņā ar Ministru kabineta 2013. gada 30. aprīļa noteikumu Nr. 240 “Vispārīgie teritorijas plānošanas, izmantošanas un apbūves noteikumi” 228. punktu ainavu plānu var izstrādāt kā tematisko plānojumu, kurā minēti ieteikumi turpmākai rīcībai.
4. **Tematiskā plānojuma izstrādes uzdevumi:**
   1. Izstrādāt metodiku, saskaņā ar kuru tiek sagatavots tematiskais plānojums “Ādažu novada ainavu plāns” (turpmāk – Ainavu plāns).
   2. Izstrādāt Ainavu plāna tekstuālo daļu, tajā iekļaujot:
      1. izvērtējumu par normatīvajiem aktiem, vadlīnijām, pamatnostādnēm un Ādažu novada pašvaldības (turpmāk – Pašvaldība) attīstības plānošanas dokumentiem saistībā ar ainavām;
      2. informāciju par izstrādes metodiku;
      3. esošo ainavu vērtību raksturojumu (īpaši aizsargājamās dabas teritorijas, kultūras pieminekļi, tūrisma objekti, rekreācijas infrastruktūra, ainaviskie ceļi un citas ainavu vizuālās vērtības), balstoties uz reljefa, zemes lietojuma un saimnieciskās darbības veida, apdzīvojuma struktūras u.c. ainavu veidojošiem elementiem;
      4. izvērtējumu par Ādažu pilsētas un Ādažu novada ciemu teritorijās esošajām publiskajām ārtelpām, klasificējot tās pēc atšķirīgajiem izmantošanas veidiem (parki, mežaparki, meži, dārzi, skvēri, laukumi, krastmalas, promenādes, un citas teritorijas, kas nodotas publiskai lietošanai) un nozīmes, kā arī izstrādāt priekšlikumus to tālākai attīstībai, plānošanai, izmantošanai, tai skaitā iekļaušanai Ādažu novada teritorijas plānojuma teritorijas izmantošanas un apbūves noteikumos;
      5. izvērtējumu par esošajām industriālām/ražošanas teritorijām un sniegt priekšlikumus to tālākai attīstībai, paplašināšanai un plānošanai no ainaviskā viedokļa;
      6. informāciju par īpaši vērtīgajām ainavu telpām (tai skaitā publiski pieejamiem skatu punktiem un perspektīvām, ainaviskiem ceļiem) un sniegt priekšlikumus to tālākai saglabāšanai, attīstībai, plānošanai un izmantošanai, tai skaitā iekļaušanai Ādažu novada teritorijas plānojuma teritorijas izmantošanas un apbūves noteikumos;
      7. informāciju par ainaviski vērtīgo teritoriju, industriālo/ražošanas, degradēto un riska teritoriju problēmsituāciju vietām un izstrādāt priekšlikumus to tālākai attīstībai, plānošanai, izmantošanai, tai skaitā iekļaušanai Ādažu novada teritorijas plānojuma teritorijas izmantošanas un apbūves noteikumos;
      8. Ādažu novada ainavu tipus un telpas, to teritoriālās vienības (areālus), sniedzot to raksturojumu (novietojums, vēsturiskās veidošanās iezīmes, ainavas pārmaiņas, sociālās funkcijas, galvenās vērtības, riski u.c. rādītāji);
      9. ainavu dalījumu pēc to nozīmes (piemēram – lokāla, reģionāla, nacionāla nozīme);
      10. teritorijas, kurās nepieciešams veikt padziļinātu izpēti un izstrādāt detalizētākus ainavu reģenerācijas vai vides atveseļošanas plānus;
      11. ainavu kvalitātes mērķus un priekšlikumus to sasniegšanai;
      12. rekomendācijas ainaviski vērtīgo teritoriju attīstībai un ainavu pārvaldībai.
   3. Izstrādāt Ainavu plāna grafisko materiālu, ar ko papildināma Ainavu plāna tekstuālā daļa. Grafiskajā materiālā iekļaujama informācija par Ādažu novada:
      1. īpaši aizsargājamām dabas teritorijām;
      2. valsts aizsargājamajiem kultūras pieminekļiem;
      3. reljefu un hidrogrāfiju;
      4. ainavu tipiem un telpām;
      5. ainavu vizuālajām vērtībām;
      6. ainavu dalījumu pēc to nozīmes;
      7. tūrisma un rekreācijas elementu telpisko izvietojumu;
      8. īpaši vērtīgajām ainavu telpām;
      9. Ādažu pilsētas un Ādažu novada ciemu publiskajām ārtelpām;
      10. industriālo/ražošanas teritoriju, īpaši vērtīgo ainavu telpu un Ādažu pilsētas un Ādažu novada ciemu publisko ārtelpu problēmsituāciju vietām;
      11. citiem objektiem vai teritorijām saistībā ar ainavām.
   4. Pēc sabiedrības informēšanas sanāksmes apkopot un izvērtēt iebildumus, viedokļus un priekšlikumus un, ja nepieciešams, precizēt un papildināt Ainavu plānu.
   5. Nepieciešamības gadījumā organizēt tematiskās darba grupas, vai citus līdzdalības pasākumus.
5. **Tematiskā plānojuma izstrādē iesaistāmās institūcijas, nozares eksperti un speciālisti, kurus nepieciešams pieaicināt tematiskā plānojuma izstrādei:**
   1. Dabas aizsardzības pārvalde;
   2. AS “Latvijas valsts meži”;
   3. SIA “Rīgas Meži”;
   4. Nevalstiskās organizācijas;
   5. Pašvaldības iestādes, struktūrvienības un speciālisti (vides speciālisti, Būvvaldes speciālisti, tūrisma speciālisti u.c.).
6. **Plānotie sabiedrības līdzdalības veidi un pasākumi:**
   1. Visus paziņojumu par Ainavu plāna izstrādes gaitu publisko Teritorijas attīstības un plānošanas informācijas sistēmā (TAPIS), Pašvaldības tīmekļa vietnē <https://www.adazi.lv/> un informatīvajā izdevumā “Ādažu Vēstis”.
   2. Ainavu plāna izstrādes procesā iesaista valsts iestādes, Pašvaldības iestādes, kapitālsabiedrības, struktūrvienību pārstāvjus, uzņēmējus un iedzīvotājus, nepieciešamības gadījumā organizē tematiskās darba grupas, vai citus līdzdalības pasākumus.
   3. Informatīvās sanāksmes par sagatavoto Ainavu plānu organizēšana.
   4. Pēc Ainavu plāna sagatavošanas, sabiedrībai tiek nodrošināta iespēja trīs nedēļas iepazīties ar izstrādāto dokumentu.
7. **Pretendenta pieredze:** Pretendents iepriekšējo 5 (piecu) gadu laikā (2018., 2019., 2020., 2021., 2022. gadā un 2023. gada periodā līdz piedāvājuma iesniegšanas brīdim) ir izstrādājis vismaz 1 (vienu) dokumentu, kura ietvaros ir veikta ainavu plāna izstrāde (veikta ainavisko vērtību izpēte un analīze, doti ainavu saglabāšanas un attīstības plānošanas risinājumi, tai skaitā priekšlikumi pašvaldību teritorijas plānojumu teritorijas izmantošanas un apbūves noteikumiem).

*Ja pretendents ir personu apvienība, tad vismaz vienam no apvienības dalībniekiem jāizpilda šajā punktā noteiktās prasības.*

1. **Pretendenta speciālistu saraksts, kuri jānodrošina līguma izpildē:**
   1. Speciālists ar vismaz otrā līmeņa augstāko vai akadēmisko izglītību ainavu arhitektūrā un plānošanā, ģeogrāfijā vai telpiskajā plānošanā un kuram iepriekšējo 5 (piecu) gadu laikā (2018., 2019., 2020., 2021., 2022. gadā un 2023. gada periodā līdz piedāvājuma iesniegšanas brīdim) ir piedalījies vismaz 1 (vienu) dokumenta izstrādē, kura ietvaros ir veikta ainavu plāna izstrāde (veikta ainavisko vērtību izpēte un analīze, doti ainavu saglabāšanas un attīstības plānošanas risinājumi, tai skaitā priekšlikumi pašvaldību teritorijas plānojumu teritorijas izmantošanas un apbūves noteikumiem).
   2. Speciālists ar augstāko izglītību kartogrāfijā, ģeogrāfijā, vides zinātnēs vai citā līdzvērtīgā specialitātē, kuram ir pieredze ģeogrāfiskās informācijas sistēmas datu analīzē un karšu sagatavošanas jomā.
   3. Pretendents iepirkuma līguma izpildē var piesaistīt papildus speciālistus, kuriem ir atbilstošas zināšanas un prasmes saistībā ar ainavu pētījumu izstrādi.

Norādītajiem speciālistiem jāatbilst Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 137. un 138. punkta prasībām.

*Pretendents līguma izpildē var piesaistīt vienu speciālistu vairākām pozīcijām, ja speciālists izpilda noteiktās kvalifikācijas prasības un speciālistam atbilstoši tehniskajai specifikācijai noteiktais darba apjoms objektīvi pieļauj kvalitatīvi veikt visus pienākumus.*

1. **Tematiskā plānojuma darba organizācija un izpildes termiņš:** Pakalpojuma sniedzējam ierosinot un sasaucot Ainavu plāna tematiskās izstrādes darba grupas vai citus līdzdalības pasākumus, Pašvaldība ir jāinformē vismaz 5 (piecas) darbadienas iepriekš.
2. **Pakalpojuma rezultāts:**
   1. Ainavu plāna materiāli 1.tabulā norādītajā termiņā un kārtībā Pakalpojuma sniedzējam jāiesniedz:
      1. elektroniski e-pastā: Pašvaldības kontaktpersonai;
      2. izdrukas: Pašvaldībā, Teritorijas plānošanas nodaļā – Gaujas ielā 33A, Ādažos, Ādažu novadā, LV-2164.

**1.tabula – Termiņi**

|  |  |  |  |
| --- | --- | --- | --- |
| **Ainavu plāna materiāli un rezultāts** | **Iesniegšanas biežums** | **Iesniegšanas prasības** | **Iesniegšanas forma** |
| Detalizēts tehniskais piedāvājums par pakalpojuma izpildi, kas saskaņots ar Pašvaldību | 1 reizi | Ne vēlāk kā 2 nedēļas pēc Pakalpojuma līguma noslēgšanas | Elektroniski Pašvaldības kontaktpersonai e-pastā |
| Ainavu plāna progresa pārskats | 1 reizi | Ne vēlāk kā 2 mēnešus pēc Pakalpojuma līguma noslēgšanas | Elektroniski Pašvaldības kontaktpersonai e-pastā |
| Ainavu plāna projekts | 1 reizi | Ne vēlāk, kā 6 mēnešus pēc Pakalpojuma līguma noslēgšanas | 1. Izdrukas formātā (1 eks.). 2. Elektroniski (vienojoties par datu nodošanas veidu). |
| Sabiedrības informēšanas sanāksmes rezultātu apkopojums | 1 reizi pēc attiecīgās sanāksmes | Ne vēlāk kā 2 nedēļas pēc attiecīgās sanāksmes | Elektroniski Pašvaldības kontaktpersonai e-pastā |
| Ainavu plāna gala redakcijas projekts | 1 reizi | Ne vēlāk, kā 8 mēnešus pēc Pakalpojuma līguma noslēgšanas | Elektroniski (vienojoties par datu nodošanas veidu). |
| Ainavu plāna gala redakcija | Pēc domes lēmuma par Ainavu plāna apstiprināšanas | Ne vēlāk kā 2 nedēļas pēc attiecīgā lēmuma pieņemšanas | 1. Izdrukas formātā (1 eks.). 2. Elektroniski (vienojoties par datu nodošanas veidu). |
| Ainavu plāna grafiskais materiāls | 1 reizi | Vienlaicīgi ar Ainavu plāna gala redakcijas nodošanu | Elektroniski (vienojoties par datu nodošanas veidu) |

1) Ainavu plāns sagatavojams un iesniedzams word formātā un .pdf formātā.

2) Ainavu plāna grafiskie materiāli sagatavojami un iesniedzami digitālā formātā (vienojoties par failu veidu) un .pdf vai .jpg formātā.